Period: Old Babylonian
Genre: Literary
Transliteration:
<SURFACE>
lugal iri ab₂-gin₇ lu-a...
{d}nin-a-zu iri ab₂-gin₇...
en {d}nin-a-zu-ŋu₁₀ iri...unud...
{gi}kid za-gin₃-na-gin₇...ad <unk>...bi za-e-me-en
udu-gin₇ amaš-e...na-gada-bi za-e-me-en
hur-saŋ sukud-ra₂ ul gur₃-ru en {d}nin-a-zu-me-en
en {d}nin-a-zu ki-in-du ha-ba-dim₂-ma {d}nanna he₂-e-da-hul₂
uru₁₇ umuš gal-la {d}nanna...
pa mul-zu {d}dil-im₂-babbar-re a₂ he₂-em-mi-ni-in-rin₂-rin₂-ne₂
{ŋiš}gu-za an-ne₂ ma-ra-an-šum₂-ma-zu suhuš-bi...
zag an ki-še₃ ŋiri₃ si he₂-da-ab-sa₂ ud-gin₇ si he₂-da-ab-sa₂
en...ud-gin₇ si ha-ra-ab-sa₂ ud-gin₇ si...
...šibir nam-en-na-zu šu im-mi-du₇
{ŋiš}ŋidru mah kur-kur-ra pa e₃ uŋ₃-e im-mi-lah₆
{d}lamma-zu e₂-kiš-nu-ŋal₂-la a₂ gal ha-ra-an...a
{d}nin-a-zu urim₂{ki}ma tud-da {d}nanna...
en {d}nin-a-zu urim₂{ki}ma tud-da {d}nanna he₂-e-da-hul₂
a-a ugu-zu kur gal {d}en-lil₂-le mu-zu pa bi₂-in-e₃
ama ugu-zu nin mah ki-ur₃-ra nam-zu...
e₂-zu iri-zu kur...sikil-ta...
enegir{ki} iri-zu kur ki sikil-ta...
en {d}nin-a-zu-ŋu₁₀ ki-tuš-bi...ki-tuš-bi hu-mu-un-ŋa₂-ŋa₂
aga kug-sig₁₇ saŋ-za ma-ra-ni-in-gen₆ šu zid ma-ra-ni-in-du₇
dumu nir-ŋal₂ a-a ugu-na-ke₄ šag₄ ki aŋ₂-ŋa₂ bi₂...
...igi saŋ-ŋa₂ mu-ši-in-bar
...nam dug₃ mu-ri-in-tar
...lugal kur-kur-ra-ka me-lem₄-zu he₂-e₃
...me-lem₄-zu he₂-e₃ me-lem₄-zu he₂-e₃
nitalam-zu ki-sikil munus sag₉-ga nin {d}nin-girid₂-da
e₂-zu iri-zu hu-mu-ra-ab-be₂ šita-še₃ ša-ra-da-gub
...kalam-ma en {d}nin-a-zu-ŋu₁₀
bal-bal-e {d}nin-a-zu-kam

Cuneiform:
<SURFACE>
𒈗𒌷𒀖𒁶𒇻𒀀...
𒀭𒎏𒀀𒍪𒌷𒀖𒁶...
𒂗𒀭𒎏𒀀𒍪𒈬𒌷...𒀖𒆪...
𒄀𒆤𒍝𒆳𒈾𒁶...𒀜<unk>...𒁉𒍝𒂊𒈨𒂗
𒇻𒁶𒁦𒂊...𒈾𒃰𒁉𒍝𒂊𒈨𒂗
𒄯𒊕𒃴𒁺𒌌𒅍𒊒𒂗𒀭𒎏𒀀𒍪𒈨𒂗
𒂗𒀭𒎏𒀀𒍪𒆠𒅔𒁺𒄩𒁀𒁶𒈠𒀭𒋀𒆠𒃶𒂊𒁕𒄾
𒍇𒌆𒃲𒆷𒀭𒋀𒆠...
𒉺𒀯𒍪𒀭𒀸𒁽𒌓𒊑𒀉𒃶𒅎𒈪𒉌𒅔𒂟𒂟𒉌
𒄑𒄖𒍝𒀭𒉌𒈠𒊏𒀭𒋧𒈠𒍪𒁼𒁉...
𒍠𒀭𒆠𒂠𒄊𒋛𒃶𒁕𒀊𒁲𒌓𒁶𒋛𒃶𒁕𒀊𒁲
𒂗...𒌓𒁶𒋛𒄩𒊏𒀊𒁲𒌓𒁶𒋛...
...𒌋𒂙𒉆𒂗𒈾𒍪𒋗𒅎𒈪𒌌
𒄑𒉺𒈤𒆳𒆳𒊏𒉺𒌓𒁺𒌧𒂊𒅎𒈪𒁺
𒀭𒆗𒍪𒂍𒆧𒉡𒅅𒆷𒀉𒃲𒄩𒊏𒀭...𒀀
𒀭𒎏𒀀𒍪𒋀𒀕𒆠𒈠𒌅𒁕𒀭𒋀𒆠...
𒂗𒀭𒎏𒀀𒍪𒋀𒀕𒆠𒈠𒌅𒁕𒀭𒋀𒆠𒃶𒂊𒁕𒄾
𒀀𒀀𒌋𒅗𒍪𒆳𒃲𒀭𒂗𒆤𒇷𒈬𒍪𒉺𒉈𒅔𒌓𒁺
𒂼𒌋𒅗𒍪𒎏𒈤𒆠𒃡𒊏𒉆𒍪...
𒂍𒍪𒌷𒍪𒆳...𒂖𒋫...
𒅎𒆠𒌷𒍪𒆳𒆠𒂖𒋫...
𒂗𒀭𒎏𒀀𒍪𒈬𒆠𒆪𒁉...𒆠𒆪𒁉𒄷𒈬𒌧𒂷𒂷
𒂇𒆬𒄀𒊕𒍝𒈠𒊏𒉌𒅔𒄀𒋗𒍣𒈠𒊏𒉌𒅔𒌌
𒌉𒉪𒅅𒀀𒀀𒌋𒅗𒈾𒆤𒊮𒆠𒉘𒂷𒉈...
...𒅆𒊕𒂷𒈬𒅆𒅔𒁇
...𒉆𒄭𒈬𒊑𒅔𒋻
...𒈗𒆳𒆳𒊏𒅗𒈨𒉈𒍪𒃶𒌓𒁺
...𒈨𒉈𒍪𒃶𒌓𒁺𒈨𒉈𒍪𒃶𒌓𒁺
𒊩𒍑𒁮𒍪𒆠𒂖𒊩𒊷𒂵𒎏𒀭𒎏𒄌𒁕
𒂍𒍪𒌷𒍪𒄷𒈬𒊏𒀊𒁉𒋖𒂠𒊭𒊏𒁕𒁺
...𒌧𒈠𒂗𒀭𒎏𒀀𒍪𒈬
𒁄𒁄𒂊𒀭𒎏𒀀𒍪𒄰